ועדת העבודה, הרווחה והבריאות, כנסת 15, פרוטוקול מספר 283, 2001-03-13 10:30

יאיר פרץ: אני מתכבד לפתוח את הישיבה.

יאיר פרץ: על סדר-היום: צו הגבלת העישון במקומות ציבוריים (שינוי התוספת לחוק), התשס"א-2001.

א' מישר: המקומות הציבוריים, על-פי החוק בו מדובר, הם המקומות המפורטים בתוספת לחוק.

א' מישר: במשך השנים נוספו לרשימה מספר סוגי מקומות שונים, והתיקון האחרון היה ב-1994 כאשר הוספנו מקומות עבודה.

א' מישר: עקב פניות הציבור ולשם הבהרה, אנו מציעים מספר מקומות נוספים.

א' מישר: [קוראת את צו הגבלת העישון במקומות ציבוריים (שינוי התוספת לחוק), התשס"א-2001: "בתוקף סמכותי לפי סעיף 1(ג) לחוק הגבלת העישון במקומות ציבוריים, התשמ"ג-1983 (להלן - החוק), ובאישור ועדת העבודה, הרווחה והבריאות של הכנסת, אני מצווה לאמור: 1.

א' מישר: בתוספת לחוק - במקום פרט 1, יבוא: '1.

א' מישר: אולם סגור המשמש בדרך כלל לבית קולנוע, לתיאטרון, לקונצרטים, לאופרה או למחול וכן חדר או אולם המשמש לדיון, להרצאה או לישיבות, למעט חדר צדדי נפרד שהוקצה לעישון בהפסקות בידי הנהלת המקום, אם הוקצה, ששטחו עינו עולה על רבע מהשטח שהוקצאה לציבור להמתנה בהפסקות, ובלבד שיש בו סידורי אוורור תקינים והעישון בו אינו גורם למטרד בחלקים אחרים של המקום.

א' מישר: אין בהוראות פרט זה, או פרטים אחרים בתוספת זו, כדי לגרוע מאיסור עישון מכוח כל דין או כדי למנוע מבעל המקום או המחזיק בו לאסור את העישון במקום.

א' מישר: ';".

א' מישר: ] הייתי מאד רוצה להוסיף כמה מחשבות של הרגע האחרון, אם אפשר לעשות תיקונים.

א' מישר: במקום להגיד "אולם סגור" - להגיד "אולם המשמש בדרך כלל לבית קולנוע, לתיאטרון וכו'"'.

א' מישר: אין סיבה לכתוב "אולם סגור".

א' מישר: תיקון אחר, שהייתי מבקשת לעשות, הוא להוסיף, בשורה השלישית לפני המלים "למעט חדר צדדי נפרד": "וכן המסדרונות והאכסדרות".

א' מישר: התייחסנו למסדרונות ואכסדרות בנוסח הקודם של הצו, וחשוב להבהיר לציבור שאין שינוי; זו לא רק הגבלת עישון באולם עצמו אלא סביבו.

א' מישר: למעשה, זו כל מטרת התיקון, משום שאנו מדברים על הקצאת שטח לפינת עישון ליד ומחוץ לאולם.

ג'' וסרמן: האם את רוצה לומר, שאפשר להקצות חדר צדדי נפרד מוגדר לעישון או מסדרונות וכו' כמו שהיה קודם?

א' מישר: כן.

א' מישר: זה חייב להיות סגור, אבל שהגבלת העישון תתייחס לאולם עצמו וגם למסדרונות והאכסדרות.

יאיר פרץ: היא רוצה להחמיר את האיסור במסדרונות, ולא להתיר לעשן במסדרונות.

א' מישר: כן.

א' מישר: היו"ר י' פרץ: האם מישהו רוצה להתייחס לסעיף הזה?

א' מישר: האם זה מקובל?

א' פריד-מייזל: אנו מסכימים.

יאיר פרץ: סעיף זה מאושר.

ג'' וסרמן: למעשה, את מה שהיה בסיפא של התוספת - "אין בהוראות פרט זה.

ג'' וסרמן: ..

ג'' וסרמן: כדי לגרוע מאיסור עישון וכו'" – את הבאת לרישא של התוספת כדי שזה יחול על כל התוספת.

ע' האוזנר: חשוב מאד לציין זאת.

ג'' וסרמן: כן.

ג'' וסרמן: זה היה בסוף, ועכשיו הקדימו זאת.

יאיר פרץ: סעיף 1(1) בצו מאושר.

א' מישר: בסעיף 1(2), המתייחס לבתי-חולים ומרפאות, נאמר: "בפרט 2, במקום הסיפה המתלחילה במלים 'חוץ מן המקומות' - תימחק;".

א' מישר: הפירוש הוא, שלא תהיינה פינות עישון בבתי-חולים.

ג'' וסרמן: בבתי-חולים ובמרפאות אין עישון, כלומר לא יהיו מקומות שאפשר יהיה לעשן בהם.

א' מישר: כן.

א' מישר: זה מסר בריאותי חשוב מאד, שבמוסדות בריאות לא מעשנים.

יאיר פרץ: האם יש התנגדות?

יאיר פרץ: סעיף 1(2) בצו אושר.

מ' דונחין: אני ד"ר מילכה דונחין, המייצגת פה את בית-החולים "הדסה", ובאתי עם נציגי משרד הבריאות, שהוא בית-חולים ללא עישון.

מ' דונחין: מה-1 בנובמבר אנו בית-חולים ללא עישון בכלל.

מ' דונחין: אין פינות עישון בתוך בית-החולים.

מ' דונחין: פינות העישון הן בחוץ.

מ' דונחין: יש לנו אכיפה מתאימה, והענין עובד.

מ' דונחין: זה אפשרי.

מ' דונחין: א' מישר: [קוראת סעיף 1(3) בצו: "בפרט 4, בסופו יבוא 'ובלבד שיש בהם סידורי אוורור תקינים והעישון בהם אינו גורם למטרד בחלקים אחרים של המקום.

מ' דונחין: '".] מדובר על הספריות.

מ' דונחין: קודם היה מותר לעשות פינות עישון, אך לא היתה הוראה לגבי אוורור.

ע' אבני: אני ד"ר עלמה אבני, מנהלת השירות לבריאות העובד במשרד הבריאות, ואולי אחזק קצת נקודה זו.

ע' אבני: יוצא, גם בגלל תפקידי הקודם, שעד היום בכוונה מאד מעודדים פניות אלינו, לשירות, עם לגבי כל הבעיות של הפרות חוק העישון.

ע' אבני: חלק גדול מהתלונות, שאנו מטפלים בהן, מתייחסות לעניין שפינות העישון למעשה אינן פינות עישון; הן משולבות, לא מאווררות כלל ולא נפרדות מיתר חלל העבודה וזה מאד מפריע.

ע' אבני: אפשר להגיד ש-90% מהתלונות הן על זה.

יאיר פרץ: בא סעיף 1(3) ומסדיר נושא זה.

א' מישר: סעיף 1(4), לגבי מוסדות חינוך, אומר: "בפרט 5, במקום הסיפה המתחילה '-חוץ ממקום' יבוא 'לרבות מגורי תלמידים ולמעט חדר צדדי נפרד, שהוקצה לעישון בידי הנהלת מוסד שמתקיים בו חיונך על-תיכוני'" - ועכשיו אני רוצה להוסיף עוד תיקון: "שתלמידיו בגיל העולה על 18 שנים" - "'(להלן - מוסד על-תיכוני), אם הוקצה, וחדר במגורים במוסד על-תיכוני שבו גר רק מעשן, ובלבד שיש בהם סידורי אוורור תקינים והעישון בהם אינו גורם למטרד בחלקים אחרים של המקום, וכן למעט חדרי ההנהלה וחדרי הסגל, שחלק עליהם פרט 15.'".

א' מישר: פרט 15 דן בענייני מקומות עבודה.

יאיר פרץ: אם למישהו יש איזו שהיא הערה, שיאמר זאת מראש.

יאיר פרץ: אם לא - אנו עוברים לסעיף הבא.

א' פריד-מייזל: אין הערות.

יאיר פרץ: סעיף 1(4) מאושר.

א' מישר: [קוראת את סעיף 1(5): "במקום פרט 10 יבוא 'חנות לממכר מזון.

א' מישר: '".] קודם היה כתוב בפרט 10: "החלק הפתוח לציבור של מרכול", והיו לנו הרבה תלונות בנושא זה.

א' מישר: למעשה, עכשיו, מישהו הציע שאולי זה אנכרוניסטי להתייחס רק לחנויות לממכר מזון, ואולי יש להגיד: "חנות".

ד' תמיר: אני ד"ר דב תמיר, מנהל המחלקה לחינוך לבריאות במשרד הבריאות, הצעתי זאת.

ד' תמיר: למה אסור בתוך חנות לחומרי מזון?

ד' תמיר: אם זו חנות לממכר קוסמטיקה וישנם שם הרבה אנשים, למה שם יהיה מותר?

ד' תמיר: אפשר שיהיה כתוב פשוט "חנות" או מה שיגידו היועצים המשפטים.

ד' תמיר: זו לא רק חנות לממכר מזון.

ד' תמיר: י' פרץ: הנשארו מקומות שאפשר לעשן בהם?

דובר: בבית.

ע' אבני: זה היה הטוב ביותר: כל המקומות הציבוריים - נאסר בהם העישון למעט בית משפחה.

ע' אבני: חשבנו על זה.

ג'' וסרמן: אני חושבת, שלומר "חנות", לא רק חנות לממכר מזון, זה יהיה נכון, בפרט לאור התוספת שאתם מציעים בפרט 16 שם מדובר על מקומות פתוחים לציבור בקניון.

ג'' וסרמן: אם במקומות הפתוחים בקניון אסור לעשן, קל וחומר אולי בחנויות.

ע' האוזנר: נכון.

יאיר פרץ: בסדר.

יאיר פרץ: נמקד זאת ב"חנות" - כל חנות.

יאיר פרץ: סעיף זה מאושר.

א' מישר: [קוראת סעיף 1(6) בצו: "במקום פרט 11 יבוא: '11.

א' מישר: מסעדה, מזנון, בית קפה, לרבות כל בית אוכל אחר (כולם להלן - בית אוכל), למעט חדר נפרד לחלוטין, אם קיים, שהוקצה לעישון בידי הנהלת בית האוכל במפורש, אם הוקצה, ובלבד שיש בו סידורי אוורור תקינים והעישון בו אינו גורם למטרד בחלקים אחרים של בית האוכל ושטחו אינו עולה על רבע של שטח הפתוח לציבור'".

א' מישר: ]

ע' האוזנר: צריך להיות כתוב "השטח", ולא "שטח".

יאיר פרץ: האם יש הערות לסעיף זה?

יאיר פרץ: סעיף זה מאושר.

ש' אברמי: האם זה אומר שאם אין חדר נפרד לחלוטין, זה בלתי אפשרי?

א' מישר: כן.

א' מישר: [קוראת סעיף 1(7) בצו: "בפרט 14, בסופו יבוא 'או במקום אחר המשמש לקהל או חדר, אולם או מסדרון המשמש להמתנה, למעט חדר צדדי שהוקצה לעישון בידי הנהלת המקום, אם הוקצה, ובלבד שיש בו סידורי אוורור תקינים והעישון בו אינו גורם למטרד בחלקים אחרים של המקום'.

א' מישר: ".]

ג'' וסרמן: למה בחלק מהסעיפים, בחלק מהפרטים לתוספת, אתם אומרים "חדר נפרד לחלוטין" ובחלק אתם מדברים על משהו אחר.

ג'' וסרמן: אין כאן אחידות.

ג'' וסרמן: בחלק מדובר על חדר צדדי שהוקצה.

א' מישר: זה חלק מעוצמות התלונות שקיבלנו.

ג'' וסרמן: אנו מדברים על מקום המותר לעישון.

ג'' וסרמן: אולי יש לקבוע איזו שהיא נורמה שיהיה חדר נפרד וצדדי.

יאיר פרץ: האם מוגדר מה הוא חדר שהוא מאוורר וכו'?

א' פריד-מייזל: כן, את זה יש בחוק.

א' פריד-מייזל: יש הגדרות.

דוברת: אני מציעה לומר "צדדי", ולא "נפרד לחלוטין".

א' מישר: נכון.

א' מישר: במקום להגיד "חדר נפרד" אפשר להגיד "לחלוטין" בכל מקום.

ע' אבני: "צדדי".

ג'' וסרמן: צדדי – זה לא כל כך חשוב.

ג'' וסרמן: הוא צריך להיות נפרד.

א' מישר: בסדר.

א' מישר: צריך למחוק את ה"צדדי" ולכתוב: "נפרד".

א' מישר: אעשה זאת לבד.

יאיר פרץ: זה חדר נפרד, ולא צדדי.

ע' אבני: כל המוסיף גורע.

א' פריד-מייזל: האם החדר נפרד?

יאיר פרץ: זה חדר נפרד, ולא צדדי.

א' מישר: זה חדר נפרד לחלוטין.

יאיר פרץ: אין הערות לגבי סעיף 1(7), והוא מאושר.

א' מישר: אנו מדברים על מקומות עבודה.

א' מישר: [קוראת סעיף 1(8) בצו: "בפרט 15, אחרי 'אין עובדים' יבוא 'או נמצאים', והסיפה המתחילה במלים 'אין בהוראות פרט זה' - תימחק.

א' מישר: ".] הסיבה למחיקת הסיפה היא משום שעכשיו זה נכלל בפרט 1.

יאיר פרץ: כלומר, אם אין אנשים, יהיה מותר לעשן.

א' מישר: כן.

א' מישר: לא רק אם אין עובדים באותו מקום אלא אם לא נמצאים, משום שהיו ויכוחים: מה קורה אם אדם לא עובד אבל הוא נמצא שם?

א' מישר: הייתי מבקשת תיקון נוסף ומדובר בתלונות ממשרדים שונים בבניין משרדים.

א' מישר: מתברר שיש משרד אחד שמעשנים בו ומבחינתם זה בסדר, ובמשרד הסמוך שאיננו באותה הנהלה לא מעשנים והעשן גורם למטרד.

א' מישר: אני מבקשת להגיד כאן "שאינו גורם למטרד במקום" במקום "שאינו גורם למטרד במקום העבודה".

יאיר פרץ: זה כללי.

יאיר פרץ: זה מקובל.

ש' אברמי: האם זה בסעיף 16?

א' מישר: זה בפרט 15.

ג'' וסרמן: איפה את מוסיפה זאת בפרט 15?

א' פריד-מייזל: האם זה לא יכול להשתמע כאילו שזה רק באותו מקום בדיוק?

א' מישר: אולי אפשר להגיד: "בחלקים האחרים של הבניין".

ש' אברמי: את מוסיפה זאת ב-16, כלומר אחרי פרט 15 - כן?

א' מישר: זה בפרט 15.

ג' וסרמן: בסדר.

יאיר פרץ: סעיף 1(8) מאושר.

א' מישר: [קוראת סעיף 1(9) בצו: "אחרי פרט 15 יבוא: '16.

א' מישר: השטח הפתוח לציבור בקניון, למעט בית עסק המפורט במקום אחר בתוספת זו ולמעט חדר עישון צדדי- - -

יאיר פרץ: יש לומר: חדר עישון נפרד.

א' מישר: בסדר.

א' מישר: [ממשיכה בקריאת סעיף 1(9) בצו: "שהוקצה לעישון, אם הוקצה, ובלבד שיש בו סידורי אוורור תקינים והעישון בו אינו גורם למטרד בחלקים אחרים של המקום".

א' מישר: ] [קוראת סעיף 1(9) בצו: "17.

א' מישר: אולם שמחות, למעט חדר נפרד לחלוטין, אם קיים, שהוקצה לעישון בידי הנהלת אולם השמחות במפורש, אם הוקצה, ובלבד שיש בו סידורי אוורור תקינים והעישון בו אינו גורם למטרד בחלקים אחרים של אולם השמחות ושטחו אינו עולה על רבע של השטח הפתוח לציבור".

א' מישר: ]

יאיר פרץ: האם יש הערות?

א' מישר: לא.

ג'' וסרמן: האם היתה אכיפה בחוק הזה?

ג'' וסרמן: א' מישר: בחוק הזה האכיפה היא בידי המשטרה והרשויות המקומיות, אך האכיפה הטובה ביותר היא ציבור הלא-מעשנים.

יאיר פרץ: מדובר על חינוך.

א' מישר: יהיו הוראות שיחייבו שלטים.

א' מישר: הציבור שנפגע רואה את השלט ואומר למעשן שאסור לעשן.

א' מישר: ברוב המקרים, זה פועל.

א' מישר: בעבר, המשטרה היתה עושה סטטיסטיקה, והיו הרשעות.

יאיר פרץ: היו קנסות.

יאיר פרץ: מדובר על בתי-קולנוע בעיקר.

א' מישר: אבל, עכשיו הפסיקו לעשות וקשה לנו לדעת.

מ' דונחין: יש לי הסתייגות להצעה שהציבור יאכוף.

יאיר פרץ: זה לא בתקנות.

יאיר פרץ: זו היתה שאלה צדדית.

ג'' וסרמן: שאלנו שאלה אינפורמטיבית.

מ' דונחין: אני רוצה להציע, כהצעה אינפורמטיבית, כן להשתמש באכיפת רשויות האכיפה.

מ' דונחין: אחרת, זה לא עובד, ואני אומרת זאת על סמך עשר שנות נסיון בבית-החולים "הדסה".

מ' דונחין: ברוב המקרים, הלא-מעשנים לא מרגישים נוח להעיר.

מ' דונחין: אם אין אכיפה, זה לא יעבוד.

א' פריד-מייזל: זה קנס מינהלי.

ע' האוזנר: כבר כמה פעמים התערב בית-המשפט העליון, בשבתו כבית-משפט גבוה לצדק, במקומות שלא אכפו זאת והכריח אותם לאכוף זאת.

ע' האוזנר: מקרה אחד היה של אוניברסיטת חיפה, ומקרה שני שעבר אחר כך לבית-המשפט המחוזי בירושלים היה של האוניברסיטה העברית.

ע' האוזנר: היום, שני המקומות האלה מקפידים על זה מאד.

ע' האוזנר: היו"ר י' פרץ: אני חושבת, שהמודעות מתחילה להכנס בקרב הציבור, וזה חודר לאט.

ע' האוזנר: אני חושב, שלא אכיפה לפעמים עושה את החוק כחוק יותר שאפשר לאכוף אותו, אלא פשוט--

דוברת: --לחץ ציבורי.

יאיר פרץ: נכון.

יאיר פרץ: אין הערות נוספות, התקנות מאושרות.

יאיר פרץ: אני נועל את הישיבה.

יאיר פרץ: תודה רבה לכם.